fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Hankasalmen varsalähdössä 9 hevosta! | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Hankasalmen paikallisraveissa on tarjolla keskiviikkoiltana harvinaista herkkua: enintään 3-vuotiaille suomenhevosille on oma lähtö. Sarjaan on ilmoitettu peräti yhdeksän varsaa.
Hankasalmen Hevosystäväinseuran puheenjohtaja Janne Jääskeläinen iloitsee varsamäärästä. Hän pohtii, onko suosion syynä se, että paikallislähdössä olisi kannustavampaa ajaa varsojen ensilähdöt kuin normaaliraveissa.
Pieksämäkeläinen Eero Laitinen on ilmoittanut Viktorinon (i. Kihisee, e. Vilmastiina, ei. A.T. Vinski) starttiin. Hänellä on kaksi selitystä lähdön suosiolle.
”Näissä paikallisraveissa on eri fiilis kuin suurissa rutinoituneissa kisatapahtumissa”, Laitinen kehuu.
Laitinen on käyttänyt Viktorinoa Hankasalmella jo useita kertoja keskiviikon harjoitusraveissa. Valmentajan mukaan Hankasalmella on mukava käydä ja sama tunne oli jäänyt ensimmäisestä vierailusta Jämsän raveissa runsas kaksi viikkoa sitten. ”Heti portista sisälle päästyä oli jotenkin sellainen hyvä tunne, ja oli hyvät ravit.”
Eero Laitinen oli Kihisee-orin rattailla maaliskuussa Joensuussa. Kuva: Jukka Timonen
Toinen merkittävä syy Hankasalmen lähdön suosiolle on varsoille tarkoitettujen sarjojen tarjonnan puute.
”Olen pettynyt sikäli, että kesä-, heinä- ja elokuussa ei ollut yhtään kolmivuotiaiden lähtöä. Tämä on ainoa lähtö, joka on 3-vuotiaille tarjolla. Sitten puhutaan, että varsat pitäisi saada aikaisin radalle. Eihän niitä tule radalle, jos ei ole edes lähtöjä”, Eero Laitinen huomauttaa.
Hän muistelee, että 3-vuotiaille on syyskuussa yksi lähtö ja lokakuussa kolme. 3-vuotiaiden Varsakunkku-finaali ajetaan 16. marraskuuta Seinäjoella ”kovilla keleillä”.
”Sitten loka- ja marraskuussa näitä varsoja ryvetetään rapakossa, niin ei se ole mukavaa.”
Laitisen varsojen ajovalmennus kulkee perinteisesti: ”Ahkerasti ajetaan, vähintään viisi kertaa viikossa ja vähän kerrallaan ja heinäpellolla enimmäkseen ihan hiljaa kevyillä vehkeillä. Sitten kun on ruvettu vauhtia ottamaan, niin kerran tai kaksi kertaa viikossa on ajettu kovempaa Hankasalmessa tai Mikkelissä tai sitten Kangasniemen radalla hyvillä pohjilla.”
Eero Laitisen mukaan hevoset juoksevat mielellään heinäpellolla.
”Ne eivät stressaannu siinä, kun se tulee tavallaan niin kuin tavaksi niille.”
Viktorino paineli 2120 metrin koelähtönsä toukokuussa Mikkelissä 1.36,6 kilometriaikaan. Ori ravasi rauhallisesti alkumatkan yli 40:n vauhtia, mutta viimeiset 500 metriä se tuli 34,0.
”Kyllä se hyvältä tuntuu”, Laitinen kehuu Airi Raskisen ja Marianne Niemen kasvattia.
Varsojen kilpailutusta Eero Laitinen perustelee yksinkertaisesti: Kilvanajolle on myös opittava.
”Oppia ikä kaikki. Ei ne opi, jos niitä ei käytä radalla. Kyllä niitä pitää harjoitella jos mieli pärjätä. Semmoista rutiinia on yritetty hankkia.”
Paikallisraveissa ei kilpailla suurista rahoista, ja vaikka se on kilpailu, sitä ei Laitisen mielestä oteta niin vakavalla mielellä kuin normaaleissa raveissa. Yksi asia mietityttää ohjastajaa keskiviikkoillan Varsakunkku-katselmuksessa.
”Pikkaisen pelottaa sillä tavalla, kun on yhdeksän varsaa ja kuusi oritta samalla kapealla radalla ja vielä suurin osa meikäläisiä amatöörikuskeja. Siinä on aika lailla suuret riskit tapahtua jotakin. Toivottavasti menis kaikki hyvin.”
Omistaja-Eero aikoo antaa ohjastaja-Eerolle ajo-ohjeet Tuntemattoman sotilaan tyyliin:
Nollasarjat avaavat uraa tulokkaille
Suomenhevonen kaipaa uusia omistajia
Turelius ja Vixus derbyn karsintojen ykköset
← Persoonallisia ravureita kilpa-areenoilla
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: